 Xarunta Ifiye, oo ay ku bahoobeyn Koox dhalinyaro ah oo u istaagay soo nooleynta sooyaalka, hiddaha, taariikhda iyo dhaxalkii bulshada Soomaaliyeed, misna ku caawinaysa bulshada sida ay ula jaanqaadi lahaayeen bulshooyinka kale ee caalamka, iyagoo aqrinaya wixii laga qoray dunida, ayaa noo rumaysay riyadeennii ahayd inaynu helno meel aynu wax ku akhrisanno, meel aynu ku kobcinno garaadka maskaxdeena, hab fikirkeenna, qoraalkeena, aqriskeena, meel ay ku kulmaan inta caqligoodu iyo maskaxdoodu siisay iney wax kororsadaan, meel aynu ku hormarinno nafteenna, nolosheenna, iyo dadkeennaba. 